Архитектонско-грађевинско-геодетски факултет Универзитет у Бањој Луци

**Студијски програм АРХИТЕКТУРЕ**

**Архитектонско пројектовање 6 -** /Зграде за рад и трговину/; 4 ЕСПБ; 1 П + 2 В

Школска 20015/2016

Условљеност предмета: позитивна оцјена из АП4 и АП5

Наставник и сарадници:

Доц. др Марина Радуљ, дипл.инж.арх. (кабинет бр. 7), mradulj@agfbl.org

Маја Милић Алексић, дипл.инж.арх. (кабинет бр.7), mmilic@agfbl.org

Огњен Шукало, дипл.инж.арх. (кабинет бр.7), osukalo@agfbl.org

Анита Милаковић, дипл.инж.арх. (кабинет бр.7), amilakovic@aggfbl.org

**ДИЗАЈН ЦЕНТРАЛА** АНУРС-а

У овом семестру бавимо уградњом објеката у градско језгре, упоредо проблемски се бавећи концептима и типологијама јавних објеката за рад и администрацију. Ужа тема и тема вашег пројекта јесте тзв. Дизајн централа која се планира у дворишту објеката Академије наука и умјетности Републике Српске у Бањалуци (АНУРС).

**Пројектни задатак:**

На основу анализе контекстуалних услова и задате теме истражити концептуалне и просторне могућности те на основу оквирног пројектног задатка израдити архитектонски пројекат објекта ***ДИЗАЈН ЦЕНТРАЛЕ*** у Бањалуци. Локација је у градској језгри на углу улица Бана Лазаревића и Симе Шолаје. Карактер просторног контекста у који се ”умијешта” и ”уграђује” ваш будући објеката је архитектонски изразито хетероген и историјски сложен, с тога посебну пажњу треба посветитити разумијевању локацијских услова, начину савладавања, артикулисања и отварања пјешачких путања. Анализирајући ову сложену ситуацију студенти су позвани да истраже могуће вертикалне и хоризонталне габарите будућег објекта као и начине повезаности са постојећим објектом АНУРС-а. Једнако водити рачуна о сусједном објекту и постојећим отворима на вишим етажама (прозорски отвори на сусједном објекту не смију бити затворени и морамо им се обезбиједити оптимална осунчаност).

Посебну пажњу треба обратити на карактер јавно, полу-јавно, приватно. Та тема се првенствено односи на везу куће и улице, у смислу, како осмислити и приближити јавности садржаје новог анекса. Нови анекс треба да афирмише отвореност како просторну тако и садржајну ка широј друштвеној заједници.

ОКВИРНИ ПРОГРАМСКИ САДРЖАЈ:

* С обзиром да се ради о малој површини на којој дјелујете, стационарни саобраћај, паркирање није тема вашег пројекта.
1. **ПРОСТОРИ НАМИЈЕЊЕНИ СПОЉНИМ КОРИСНИЦИМА**
* Улазни хол са отвореним информационим пултом
* Мултифункционалан простор квадратуре у складу са концептом (трансформабилан простор за промоцију мишљења свијета кроз дизајн\_предавања, галерије, семинари, догађаји сценски и сл.)
* Обезбиједити мјесто шанка у функцији мултифункционалног простора
* Тоалети за спољне кориснике (према принципу ”доступност за све”) повезани са холом

Начин хоризонталне и вертикалне дистибуције датих програмских садржаја треба да су у складу са концептом и горе наведеним квалитетима будућег објекта (отвореност, приступачност, јавност, карактер…).

1. **ПРОСТОРИ НАМИЈЕЊЕНИ ИСТРАЖИВАЊУ**

Истраживачи нису стално запослени у Дизајн централи, него привремено у складу са временским периодом пројекта на којем раде.

Приближну површину, а тиме и могућ број радних мјеста добићете путем архитектонско-урбанистичке анализе локације и ваше просторне концепције Централе. Из тог разлога није вам дефинисана висина нити спратност нити максимални хоризонтални габарити куће.

Концепт Централе формирати према изазовима самог просторног контекста у којем дјелујете. Потенцирати истраживачко пројектовање и тражити различите могућности структуре куће и њене везе са непосредним уређењем.

Потребно је обезбиједити различите карактере радних мјеста истраживача – за појединачни рад, рад у малим групама (2-3) и рад у већим групама (7-15).

Обезбиједити вертикалне комуникације међу свим нивоима (лифт, степениште) као и санитарне блокове (према принципу ”доступност за све”) + простор за одржавање објекта.

У складу са концептом позиционирати кафе за истраживаче.

**Програмски садржаји дефинишу се кроз истраживање и радионицу и могуће су допуне истог.**

**Завршни елаборат пројекта** се предаје на формату А3/ А2, у штампаној и дигиталној форми, а садржи графичке, ликовне и текстуалне прилоге + раднe макетe у одговарајућој размјери. ***Обавезно приложити радне скице и слике радних макета.***

**Садржај елабората:**

1. **урбанистичко рјешење, 1:500**
2. **идејно рјешење објекта : основе + пресјеци + изгледи 1:200**
3. **детаљ радног мјеста и амбијента**
4. **детаљ материјализације фасаде**
5. **просторни приказ изабраних амбијената, 3Д модела и монтаже**
6. **макета/е радне**
7. **кратко образложење концепта**

У структуру укупне оцјене улази:

* **ПРОСТОРНО\_ПРОГРАМСКИ КОНЦЕПТ\_20 бодова (предиспитна обавеза)**
* **ПРЕЛИМИНАРНА ПРЕДАЈА \_20 бодова (предиспитна обавеза)**
* **ГРАФИЧКИ РАД\_50 бодова (предиспитна обавеза - елиминаторна)**

Услов за излазак на испит и потпис у индекс су позитивно оцијењене предиспитне обавезе.

* **ИСПИТ\_10 бодова**

Сваки сегмент рада у току семестра треба да буде оцијењен са минимално 51% бодова како би ушао у коначни збир. Могућа дорада 7 дана након оцјењивања за сегменте: Просторно-програмски концепт и Прелиминарна предаја.

**Дорада Графичког рада није могућа.** **Студент који на графичком раду добије оцјену 5 (мање од 36п) не може да добије укупну позитивну оцјену и губи право на потпис.**

**Обавезна литература:**

* Kohn, A. E. and KotzP., Building type basics for office, John Wily & Sons
* Hascher R.,Jeska S.,Klauck B., ed.,Office Buildings- А Design Manual,Birkhäuser, Basel Berlin Boston, 2002.
* Raymond S., Cunliffe R., Tomorrow`s Office Creating effective and humane interiors,

 E & FN SPON, London and New York, 2000.

**Препоручена литература**

* Gausa M., Guallart V., Müller W., Soriano F., Porras F., Morales J., The Metapolis Dictionary Of Advanced Architecture: City, Technology And Society In The Information Age, Actar, Barcelona, 2003.
* Baudrillard J./Nouvel J., Singularni objekti– Arhitektura I filozofija, AGM, Zagreb,2008.